TOP\_PLUSZ-3.1.1-21-KO1-2022-00001

**TÁJÉKOZTATÓ**

**a TOP\_PLUSZ-3.1.1-21-KO1-2022-00001 „Komárom-Esztergom Megyei Foglalkoztatási Paktum 2021-2027”**

**elnevezésű munkaerőpiaci programból nyújtható**

**HÁTRÁNYOS HELYZETŰ/MEGVÁLTOZOTT MUNKAKÉPESSÉGŰ SZEMÉLYEK FOGLALKOZTATÁSÁHOZ KAPCSOLÓDÓ BÉRTÁMOGATÁShoz kapcsolódóan**

**A csoportmentesség általános szabályairól**

A Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetőnek nyilvánításáról szóló 651/2014/EU bizottsági rendelet (továbbiakban: általános csoportmentességi rendelet) határozza meg, hogy a támogatások mely fajtáit tartja a közös piaccal összeegyeztethetőnek, melyek nem torzítják a piaci versenyt. Az e rendeletben felsorolt szabályoknak megfelelő – és a Bizottság által jóváhagyott – támogatásokat nem kell „de minimis” támogatásként értelmezni.

A TOP\_Plusz-3.1.1-21 Megyei foglalkoztatási–gazdaságfejlesztési együttműködések elnevezésű munkaerőpiaci programban nyújtott bértámogatás megfelel a csoportmentesség szabályainak, így bértámogatás – a kizárt ágazatok, tevékenységek, munkáltatók kivételével (lásd de minimis Tájékoztatóban) – a csoportmentesség szabályai alapján nyújtható abban az esetben, amennyiben a foglalkoztatni kívánt munkavállaló **hátrányos helyzetűnek/megváltozott munkaképességűnek** minősül. (A programba bevont álláskeresőnek a Tájékoztatóban megjelölt egyéb feltételek — hátrányos helyzetű, súlyosan hátrányos helyzetű, megváltozott munkaképességű — valamelyikének meg kell felelnie ahhoz, hogy e támogatás az ő esetében nyújtható legyen.)

**A TOP\_Plusz programban Komárom-Esztergom vármegye célcsoportjai:**

1. **30 év feletti inaktívak**

A munkaerőpiaci programban inaktív személynek azt tekintjük, akinek álláskeresőként történő nyilvántartásba vétele célzottan a munkaerőpiaci programban való részvételének érdekében történik meg és az ezt megelőző 3 hónapos időszakra inaktívnak vallja magát a következők szerint: a programba való bevonás előtt nem dolgozott, illetve nem volt rendszeres jövedelmet biztosító munkája, és nem is keresett munkát, vagy keresett, de nem tudott volna munkába állni.

1. **30 év feletti tartós munkanélküliek vagy tartós munkanélküliséggel veszélyeztetett álláskeresők**

Legalább 6 hónapja regisztrált álláskeresők a vármegye valamelyik járásában (a Bizottság 651/2014/EU rendelete (2014. június 17.) alapján hátrányos helyzetű munkavállaló), vagy legalább 3 hónapja regisztrált álláskeresők a vármegye valamelyik járásában és nem rendelkeznek szakképesítéssel.

1. **50 év feletti álláskeresők**
2. **30 év feletti, közlekedési nehézségekkel küzdő településen élő álláskeresők**

Azok a 30 év feletti álláskereső személyek, akik rossz közlekedésű településen élnek.[[1]](#footnote-1) A rossz közlekedésű települések köre: melyeken nem halad keresztül, vagy településhatáron nem megy át 1 vagy 2 számjegyű főút, vagy nincs autópálya / autóút lehajtó.

1. **30 év feletti, szakképzetlen vagy elavult szakképesítéssel rendelkező, ingázást vállaló álláskeresők**

Szakképzettséggel nem rendelkező, szakmai képesítést iskolarendszerű képzés keretében nem szerző, 30 év feletti álláskeresők (ISCED 1-2), akik vállalják, hogy lakóhelyüktől, tartózkodási helyüktől eltérő településen valósul meg (ön)foglalkoztatásuk. Ide értjük az elavult szakképesítéssel rendelkező álláskeresőket is, akik 10 évnél régebben szerezték szakképesítésüket, de már legalább 2 éve nem dolgoztak abban.

A program szempontjából 30 év feletti személy, illetve 50 év feletti személy az a személy, aki a programba történő belépése napján a 30. életévét, illetve 50. életévét betöltötte.

**A programban résztvevő az általános csoportmentességi rendelet 2. cikk 4. pontja szerint hátrányos helyzetű személynek tekinthető,** amennyiben küzd az alábbi hátrányok legalább egyikével (e feltételnek a munkáltató bértámogatás iránti kérelmezésekor kell fennállnia):

1. az előző 6 hónapban nem állt rendszeres, fizetett alkalmazásban,
2. nem szerzett középfokú végzettséget vagy szakmai képesítést (az oktatás egységes nemzetközi osztályozási rendszerének 3. szintje), vagy a nappali tagozatos tanulmányait legfeljebb két éve fejezte be, és még nem állt rendszeres, fizetett alkalmazásban),
3. az 50 éven felüli életkorú személyek,
4. az egy vagy több eltartottal egyedül élő felnőttek,
5. egy tagállam etnikai kisebbségéhez tartozik, és akinek szakmai, nyelvi képzésre vagy szakmai tapasztalatszerzésre van szüksége ahhoz, hogy javuljon a tartós foglalkoztatásra való esélye. (A nemzetiségek jogairól szóló 2011. évi CLXXIX. törvény 1.§ alapján meghatározott nemzetiségek Magyarországon: a bolgár, a görög, a horvát, a lengyel, a német, az örmény, a roma, a román, a ruszin, a szerb, a szlovák, a szlovén és az ukrán.),
6. valamely tagállamban olyan ágazatban vagy szakmában dolgozik, amelyben a két nem megoszlásában mutatkozó különbség legalább 25 %-kal meghaladja a tagállam valamennyi gazdasági ágazatára összességében jellemző átlagos különbséget, és aki az alulreprezentált nemhez tartozik.

**Az általános csoportmentességi rendelet 2. cikk 3. pont szerint megváltozott munkaképességű munkavállaló”**: bármely olyan személy, aki:

1. nemzeti jog szerint megváltozott munkaképességű munkavállaló; vagy
2. aki olyan hosszan tartó fizikai, értelmi, szellemi vagy érzékszervi károsodással él, amely különböző akadályok fellépése mellett korlátozhatja az adott személy teljes, hatékony és más munkavállalókkal egyenlő szerepvállalását a munkakörnyezetben

Amennyiben a foglalkoztatni kívánt álláskereső nem tekinthető a program szempontjából hátrányos helyzetűnek/megváltozott munkaképességűnek és/vagy az általános csoportmentességi rendelet által kizárt az ágazat/tevékenység/munkáltató, akkor a munkáltató a munkaerőpiaci programban *csak de minimis támogatást* kaphat abban az esetben, amennyiben a de minimis támogatás feltételeinek, mint munkáltató, megfelel.

**A támogatás igénybevételének egyéb feltételei**

Az általános csoportmentességi rendelet I. fejezet 4. cikkének (1) bekezdés o) pontja alapján az adott pénzügyi évben, hátrányos helyzetű személy elhelyezkedésére tekintettel az általános csoportmentességi rendelet 32. cikke alapján nyújtott összes állami támogatás támogatástartalma jelen támogatással együtt nem haladhatja meg vállalkozásonként az évi 5,5 millió eurónak megfelelő forintösszeget. Az általános csoportmentességi rendelet 4. cikk (1) bekezdés p) pontja alapján megváltozott munkaképességű munkavállalók foglalkoztatásához bértámogatás formájában nyújtott támogatás esetében az általános csoportmentességi rendelet 33. cikke szerint nyújtott összes állami támogatás támogatástartalma jelen támogatással együtt nem haladhatja meg vállalkozásonként évente 11 millió eurónak megfelelő forintösszeget.

*Elszámolható költségek:*

1. Az általános csoportmentességi rendelet 32. cikke szerinti támogatás esetén:

A támogatás keretében a hátrányos helyzetű munkavállaló felvételét követő legfeljebb 12 hónap bérköltsége, súlyosan hátrányos helyzetű munkavállaló esetén a felvételt követő legfeljebb 24 hónap bérköltsége számolható el. Ha a foglalkoztatási időszak 12 hónapnál rövidebb, a támogatást időarányosan csökkenteni kell.

b) Az általános csoportmentességi rendelet 33. cikke szerinti támogatás esetén:

A támogatás keretében a megváltozott munkaképességű munkavállaló foglalkoztatása alatti időszakban felmerülő bérköltség számolható el.

*Támogatási intenzitás:*

Az általános csoportmentességi rendelet 32. cikke szerinti támogatás esetén a támogatás maximális mértéke az elszámolható költségek 50%-a, a 33. cikk szerint a támogatás intenzitása nem haladhatja meg a 75%-ot.

A támogatási intenzitás - a támogatás bruttó összege az elszámolható költségek százalékában kifejezve - kiszámítása során valamennyi felhasznált számadatot az adók és illetékek levonása előtti mértékben kell figyelembe venni. A több részletben kifizetett támogatást a támogatási döntés időpontja szerinti jelenértékre, elszámolható költségeket szintén a támogatásnyújtás időpontjában alkalmazandó értékre kell diszkontálni a diszkont kamatláb alkalmazásával.

*Az általános csoportmentességi rendelet 32. és 33. cikkével kapcsolatos egyéb előírások:*

A hátrányos helyzetű/megváltozott munkaképességű munkavállaló felvételének az érintett vállalkozásnál a foglalkoztatottak számának nettó növekedését kell eredményeznie a felvételt megelőző 12 hónap átlagához viszonyítva. Amennyiben a foglalkoztatotti létszám előzőek szerinti növekedésére nem kerül sor, abban az esetben a támogatással érintett álláshely megüresedésének önkéntes kilépés, a munkaképesség megváltozása, öregségi nyugdíjazás, önkéntes munkaidő-csökkentés vagy kötelességszegés miatti jogszerű elbocsátás miatt kell történnie. Ez utóbbi szabály nem alkalmazható az álláshely létszámleépítés következtében történt megüresedése esetén.

A hátrányos helyzetű/megváltozott munkaképességű munkavállaló az alkalmazandó nemzeti jogszabályoknak, a munkaszerződésnek vagy a vállalkozásra nézve kötelező kollektív szerződésnek megfelelő minimális időtartamon keresztül folyamatos foglalkoztatásra jogosult. E szabály nem alkalmazandó a kötelezettségszegés miatti jogszerű elbocsátás esetére.

*Támogatáshalmozódás*

Azonos vagy részben azonos azonosítható elszámolható költségek esetén állami támogatás abban az esetben halmozható más, helyi, regionális, államháztartási vagy uniós forrásból származó állami támogatással, ha az nem vezet a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitás vagy támogatási összeg túllépéséhez.

Állami támogatás különböző azonosítható elszámolható költségek esetén halmozható más, helyi, regionális, államháztartási vagy uniós forrásból származó állami támogatással.

Az egy projekthez igénybe vett összes támogatás - függetlenül attól, hogy annak finanszírozása uniós, országos, regionális vagy helyi forrásból történik - támogatási intenzitása vagy összege nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.

Amennyiben az általános csoportmentességi rendelet 8. cikk (4) bekezdésében meghatározott támogatás, a csekély összegű támogatás, a mezőgazdasági csekély összegű támogatás és a csekély összegű közszolgáltatási támogatás nem rendelkezik azonosítható elszámolható költségekkel, a támogatás bármely egyéb, azonosítható elszámolható költségekkel rendelkező állami támogatással halmozható. Az azonosítható elszámolható költségekkel nem rendelkező támogatás a csoportmentességi rendeletekben és az Európai Bizottság jóváhagyó határozatában meghatározott legmagasabb teljes támogatási intenzitásig vagy támogatási összegig bármilyen más, azonosítható elszámolható költségekkel nem rendelkező állami támogatással halmozható.

A támogatást nyújtó adatot szolgáltat a Támogatásokat Vizsgáló Iroda, mint az állami támogatások európai uniós versenyszempontú vizsgálatáért felelős szervezet részére a 651/2014/EU bizottsági rendelet 9. cikke szerinti közzététel céljából e rendelet hatálya alá tartozó, elsődleges mezőgazdasági termelés támogatása esetén, valamint a halászati és akvakultúra-termékek termelésével, feldolgozásával és értékesítésével kapcsolatos tevékenység támogatása esetén a tízezer eurónak megfelelő forintösszeget, egyéb tevékenység támogatása esetén az százezer eurónak megfelelő forintösszeget meghaladó támogatásokról. Az adatszolgáltatást a támogatást nyújtó az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 18/A-18/D. §-ai szerint teljesíti.

Az egy projekthez igénybe vett összes támogatás – függetlenül attól, hogy annak finanszírozása uniós, országos, regionális vagy helyi forrásból történik – támogatási intenzitása vagy összege nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.

Nem nyújtható az általános csoportmentességi rendelet szerinti támogatás annak a munkáltatónak:

* amely a csoportmentességi rendelet 1. cikk (2) bekezdés c) pontja szerinti tevékenységet folytat, azaz nem nyújtható az exportált mennyiségekhez közvetlenül kapcsolódó támogatás, értékesítési hálózat kialakításával és működtetésével vagy exporttevékenységgel összefüggésben felmerülő egyéb folyó kiadásokkal kapcsolatos támogatás,
* amely nehéz helyzetben lévő vállalkozásnak minősül, a csoportmentességi rendelet 1. cikk (4) bekezdés c) pontja alapján (lásd a mellékelt Tájékoztató a „nehéz helyzetben lévő vállalkozás” továbbá az „egy és ugyanazon vállalkozás” fogalmának meghatározásáról című dokumentumot)
* amely a támogatás odaítélésekor még nem tett eleget valamennyi, az Európai Bizottság európai uniós versenyjogi értelemben vett állami támogatás visszafizettetésére kötelező, Magyarországnak címzett határozata alapján fennálló visszafizetési kötelezettségének

A fentieken túlmenően nem nyújtható támogatás

* a mezőgazdasági termék feldolgozásához és mezőgazdasági termék forgalmazásához,
  + ha a támogatás összege az elsődleges termelőktől beszerzett vagy érintett vállalkozások által forgalmazott ilyen termékek ára vagy mennyisége alapján kerül rögzítésre, vagy
  + ha a támogatás az elsődleges termelőknek történő teljes vagy részleges továbbítástól függ,
* abban az esetben, ha azt import áru helyett hazai áru használatától teszik függővé,
* olyan feltétellel, amely az európai uniós jog megsértését eredményezi,
* versenyképtelen szénbányák részére,
* atomenergia termeléshez.

Amennyiben a foglalkoztatni kívánt programrésztvevő nem tekinthető a csoportmentességi rendelet szerint hátrányos helyzetűnek, megváltozott munkaképességűnek, és/vagy a csoportmentességi rendelet által kizárt az ágazat/tevékenység/munkáltató, akkor a munkáltató a munkaerőpiaci programban a csoportmentességi rendelet szerint nem, csak a de minimis rendeletek szerint kaphat bértámogatást, amennyiben a de minimis támogatásnyújtási szabályoknak, mint munkáltató, megfelel.

A kedvezményezett munkáltató köteles a támogatással kapcsolatos okiratokat és dokumentumokat a támogatási döntés meghozatala napjától számított tíz évig megőrizni.

1. Közlekedési nehézségekkel küzdő települések a vármegyében:

   *Esztergomi járás*: Annavölgy, Bajna, Bajót, Csolnok, Dág, Epöl, Kesztölc, Máriahalom, Mogyorósbánya, Nagysáp, Piliscsév, Sárisáp, Úny. *Kisbéri járás*: Ácsteszér, Aka, Bakonybánk, Bakonyszombathely, Bársonyos, Császár, Csatka, Csép, Kerékteleki, Réde, Súr, Tárkány, Vérteskethely. *Komáromi járás*: Mocsa. *Oroszlányi járás*: Bokod, Dad, Kecskéd, Kömlőd, Oroszlány, Szákszend. *Tatabányai járás*: Gyermely, Héreg, Környe, Szomor, Tarján, Várgesztes, Vértessomló. *Tatai járás*: Baj, Dunaszentmiklós, Kocs, Naszály, Szomód, Tardos, Vértestolna. [↑](#footnote-ref-1)